Σιδηροδρομικός χάρτης του Μπακού-Τιφλίδα-ΚαρςΣιδηροδρομικός χάρτης του Μπακού-Τιφλίδα-Καρς
Ο **σιδηρόδρομος Μπακού-Τιφλίδας-Καρς** (στα αγγλικά "**Baku–Tbilisi–Kars**") είναι ένας διάδρομος μεταφοράς που συνδέει τα σιδηροδρομικά δίκτυα του Αζερμπαϊτζάν, της Γεωργίας και της Τουρκίας. Ο νέος σιδηρόδρομος Μπακού-Τιφλίδα-Καρς έχει προγραμματιστεί να συνδέει την Τουρκία, τον Νότιο Καύκασο και την Κεντρική Ασία με τον Ευρωπαϊκό Σιδηρόδρομο.

Το έργο **Μπακού-Τιφλίδας-Καρς** προορίζεται να συμπληρώσει έναν διάδρομο μεταφοράς που συνδέει το Αζερμπαϊτζάν με την Τουρκία σιδηροδρομικώς. Η γραμμή από το Μπακού μέσω της γεωργιανής πρωτεύουσας, της Τιφλίδας, έως την Καρς στην Τουρκία, είναι η συντομότερη και αξιόπιστη σύνδεση μεταξύ Ευρώπης και Ασίας.

Ιστορία
-------

Το 1993, η Τουρκία έκλεισε τα σύνορά της με την Αρμενία μετά την εισβολή της Αρμενίας στο Ναγκόρνο-Καραμπάχ του Αζερμπαϊτζάν, κλείνοντας το σιδηροδρομικό σταθμό Kars-Gyumri-Tbilisi. Το έργο σιδηροδρόμου μεταξύ Αζερμπαϊτζάν και Τουρκίας μέσω της Γεωργίας, το οποίο αποσκοπεί στην παροχή εναλλακτικής λύσης στην κλειστή διαδρομή, συζητήθηκε αρχικά τον Ιούλιο του 1993. Η Ευρωπαϊκή Ένωση και οι Ηνωμένες Πολιτείες αρνήθηκαν να παράσχουν οικονομική βοήθεια για την προώθηση της γραμμής, καθώς γνώριζαν ότι αυτή η διαδρομή σχεδιάστηκε για να παρακάμψει την Αρμενία.

  

Μια πολυμερής συμφωνία για την οικοδόμηση της σύνδεσης υπογράφηκε από τις τρεις χώρες (Αζερμπαϊτζάν, Γεωργία, Τουρκία) τον Ιανουάριο του 2005. Λόγω της έλλειψης χρηματοδότησης αυτή τη στιγμή, το έργο αυτό εγκαταλείφθηκε κατά το μάλλον ή ήττον. Ωστόσο, κατά τη διάρκεια των εγκαινίων του αγωγού Μπακού-Τιφλίδα-Τσεϊχάν τον Μάιο του 2005, οι πρόεδροι του Αζερμπαϊτζάν, της Γεωργίας και της Τουρκίας επανέλαβαν την πιθανότητα κατασκευής σιδηροδρόμου μεταξύ των τριών χωρών.

Άνοιγμα
-------

Τα επίσημα εγκαίνια της σιδηροδρομικής γραμμής Μπακού-Τιφλίδα-Καρς τα θεμέλια της οποίας μπήκαν στις 21 Νοεμβρίου 2007, είχαν γίνει στις 30 Οκτωβρίου 2017. Στη τελετή των εγκαινίων της γραμμής Μπακού-Τιφλίδα-Kαρς ήταν παρόντες οι πρόεδροι του Αζερμπαϊτζάν και της Τουρκίας, οι πρωθυπουργοί της Γεωργίας, του Καζακστάν και του Ουζμπεκιστάν.

Διαδρομή
--------

Η νέα σιδηροδρομική σύνδεση Μπακού-Τιφλίδος-Καρς, μήκους 826 χιλιομέτρων, αποτελεί ένα από τα σημαντικότερα, μέχρι σήμερα, έργα υποδομής σε ολόκληρη την περιοχή του Καυκάσου. Τα 76 χιλιόμετρα της σιδηροδρομικής γραμμής συνολικού μήκους 838 χιλιομέτρων θα περνά από την Τουρκία, τα 259 χιλιόμετρα από τη Γεωργία και 503 χιλιόμετρα από το Αζερμπαϊτζάν. Η διάβαση ανάμεσα σε Τουρκία και Γεωργία εξασφαλίζεται με σήραγγα.

Πολλά από τα φορτία εμπορευματοκιβωτίων μεταξύ Κίνας και Δύσης σχεδιάζονται να χρησιμοποιούν κυρίως αυτόν τον δρόμο, σε συνδυασμό με το νέο εμπορικό λιμένα στο Αλάτ, 75 χιλιόμετρα νοτίως του Μπακού.

Οι υπηρεσίες για τους επιβάτες προγραμματίζονται να ξεκινήσουν το 2018. Στο πρώτο στάδιο, θα είναι σε θέση να μεταφέρει ένα εκατομμύριο επιβάτες και 6,5 εκατομμύρια τόνους φορτίου ετησίως, αργότερα προβλέπεται να μεταφέρει μέχρι 3 εκατομμύρια επιβάτες και 17 εκατομμύρια τόνους φορτίου. Οι πρώτες επιβατικές αμαξοστοιχίες θα ξεκινήσουν το 2018 και τρία εκατομμύρια επιβάτες θα μπορούν να την χρησιμοποιούν κάθε χρόνο.

Δείτε επίσης
------------

* Αγωγός φυσικού αερίου TANAP
* Διαδριατικός Αγωγός Φυσικού Αερίου
* Δρόμο του Μεταξιού

Παραπομπές
----------



1. ↑  «Μήνυμα Γιλντιρίμ με αφορμή το σιδηροδρομικό έργο Μπακού-Τιφλίδας-Καρς | TRT Ελληνικά». *www.trt.net.tr*. Ανακτήθηκε στις 30 Μαρτίου 2018.
2. ↑  «Νέα απευθείας σιδηροδρομική σύνδεση Ασίας και Ευρώπης, μέσω Αζερμπαϊτζάν». Ανακτήθηκε στις 29 Μαρτίου 2018.
3. ↑  «Οικονομικές και πολιτικές εξελίξεις στα κράτη της Υπερκαυκασίας «  ΝΕΑ ΠΟΛΙΤΙΚΗ». *neapolitiki.gr*. Αρχειοθετήθηκε από το πρωτότυπο στις 23 Απριλίου 2017. Ανακτήθηκε στις 30 Μαρτίου 2018.
4. ↑  «Η ΕΕ προτρέπει την Τουρκία να ανοίξει τα σύνορά της με την Αρμενία | Κόσμος | naftemporiki.gr». *www.naftemporiki.gr*. Ανακτήθηκε στις 30 Μαρτίου 2018.
5. ↑  «Η Γεωργία και ο ρόλος της στο νέο δρόμο του Μεταξιού». *euronews*. 2017-12-05.. Ανακτήθηκε στις 2018-03-30.
6. ↑  «Ολοκληρώνεται η σιδηροδρομική γραμμή Μπακού-Τιφλίδα-Καρς». Αρχειοθετήθηκε από το πρωτότυπο στις 2017-01-26.. Ανακτήθηκε στις 2018-03-30.
7. ↑  «Εγκαινιάστηκε η σιδηροδρομική γραμμή Μπακού-Τιφλίδα-Καρς». *ΕλληνοΑζέρικο Εμπορικό και Οικονομικό Επιμελητήριο*. 2017-11-06.. Ανακτήθηκε στις 2018-03-30.
8. ↑  «Στις 30 Οκτωβρίου η πρώτη διαδρομή του τρένου Μπακού – Τιφλίδα – Καρς | TRT Ελληνικά». *www.trt.net.tr*. Ανακτήθηκε στις 30 Μαρτίου 2018.
9. ↑  «826-km Baku-Tbilisi-Kars (BTK) railway launches operations - The Astana Times» (στα αγγλικά). *The Astana Times*. 2017-11-01.. Ανακτήθηκε στις 2018-04-02.
10. ↑  «Εγκαινιάζεται σήμερα η σιδηροδρομική γραμμή Μπακού – Τιφλίδα – Καρς | TRT Ελληνικά». *www.trt.net.tr*. Ανακτήθηκε στις 2 Απριλίου 2018.
11. ↑  «Εγκαινιάστηκε ο "Σιδηρόδρομος του Μεταξιού"». *i-eidisi*. 2017-10-30.. Ανακτήθηκε στις 2018-03-30.
12. ↑  «Εγκαινιάστηκε η νέα σιδηροδρομική γραμμή Μπακού - Τιφλίδας - Καρς». *euronews*. 2017-11-02.. Ανακτήθηκε στις 2018-03-30.